The Visit (film, 1964)
The Visit () je američko-francusko-zapadnonjemačko-italijanski crno-bijeli igrani film snimljen 1964. godine u režiji Bernharda Wickija. Predstavlja adaptaciju teatarskog komada Der Besuch der alten Dame švicarskog pisca Friedricha Dürrenmatta. Po žanru je drama sa snažnom primjesom crne komedije, a radnja je smještena u selo suočeno sa ekonomskom propašću. Protagonistica, čiji lik tumači Ingrid Bergman, je enormno bogata žena koja je odatle bila prisiljena pobjeći zbog skandala kao djevojka, te koja se vraća i seljanima nudi ulaganje basnoslovne svote novca u zamjenu da likvidaciju muškarca (čiji lik tumači Anthony Quinn) koji joj je bio napravio dijete. Iako je The Visit predstavljao prestižnu međunarodnu koprodukciju sa velikim hollywoodskim zvijezdama u glavnim ulogama, nije predstavljao neki naročiti uspjeh, a što se tumači scenarističkim intervencijama u Dürrenmattov tekst, koji su uključivali i promjenu mračnog završetka u hepi end. Dürrenmattov komad je kasnije ekraniziran još nekoliko puta, a što je uključivalo i TV-dramu u produkciji RTV Beograd.

Uloge
 Ingrid Bergman ... Karla Zachannassian
 Anthony Quinn ... Serge Miller
 Irina Demick ... Anya
 Claude Dauphin ... Bardick
 Paolo Stoppa ... Ljekar
 Romolo Valli ... Gradski slikar
 Valentina Cortese ... Mathilda Miller
 Eduardo Ciannelli ... Gostioničar
 Jacques Dufilho ... Fisch
 Leonard Steckel ... Svećenik
 Ernst Schröder ... Gradonačelnik
 Fausto Tozzi ... Darvis
 Hans Christian Blech ... Kapetan Dobrik
 Lelio Luttazzi ... Prvi zgubidan
 Marco Guglielmi ... Chesco
 Renzo Palmer ... Dirigent
 Dante Maggio ... Cadek
 Richard Münch ... Učitelj

Izvori

Vanjske veze
 
 
 
 

Američki filmovi
Francuski filmovi
Zapadnonjemački filmovi
Italijanski filmovi
Dramski filmovi
Crnohumorni filmovi